jkorsvik/nowiki_second_scrape_merged huggingface dataset:
Georg Wilhelm Müller

Georg Wilhelm Müller (født 29. desember 1909 i Königshütte (Chorzów), død 30. april 1989 i Hamburg), ofte kalt G.W. Müller, var en tysk nasjonalsosialistisk studentleder og senere profesjonell propagandist. Han var nær medarbeider av Joseph Goebbels, propagandaminister i Hitler-Tyskland, og ble toppbyråkrat med ansvar for blant annet presse, kultur og informasjon i det tyskokkuperte Norge under andre verdenskrig. G.W. Müller var medlem av SS, nazistpartiets eliteorganisasjon, der han etterhvert fikk graden Oberführer.


== Bakgrunn og karriere ==

G.W. Müller ble født i Königshütte i Oberschlesien, men vokste hovedsakelig opp i Frankfurt og tok sin Abitur der. Han ble medlem av NSDAP 29. desember 1927. Han var angivelig også aktiv i SA allerede fra 16-årsalderen (ca. 1925), men forlot organisasjonen til fordel for Allgemeine SS i 1930. På grunn av sitt engasjement i den nasjonalsosialistiske bevegelsen ble han ikke akseptert av Hæren, og han studerte i stedet fra 1929 jus ved universitetene i Rostock, Marburg, Kiel og fra 1930 Frankfurt. Han ble først kjent som leder for Den nasjonalsosialistiske tyske studentorganisasjonens lag ved Universitetet i Frankfurt og spilte en avgjørende rolle i nazifiseringen av universitetet i 1933. Etter å ha tatt eksamen var han Rechtsreferendar (juridisk praktikant) ved Oberlandesgericht Frankfurt. I 1934 ble han pressemedarbeider ved Gauledelsen i Hessen-Nassau, og gjorde raskt karriere i NSDAPs pressearbeid. «Han heter riktignok Müller [et svært vanlig navn i Tyskland], men gjør et godt inntrykk» skrev Goebbels i dagboken sin i 1936, og i 1937 ble Müller utnevnt til personlig sekretær for Goebbels i Riksministeriet for folkeopplysning og propaganda.Fra april 1940 til mars 1945 var Müller leder for hovedavdelingen for folkeopplysning og propaganda (Hauptabteilung für Volksaufklärung und Propaganda) ved Reichskommissariat Norwegen, den tyske sivile administrasjonen som styrte det norske embetsverket under krigen under ledelse av rikskommissær Josef Terboven, med rang som ministerialråd og fra 1943 som ministerialdirigent. I denne rollen hadde han ansvar for spørsmål som gjaldt bl.a. presse, kulturlivet og informasjon. Müller hadde graden SS-Oberführer, den første generalstabsgraden (tilsvarer oberst), i Allgemeine SS og Untersturmführer, den laveste offisersgraden (tilsvarer fenrik), i Waffen-SS.Allerede i studentdagene ble Müller regnet som en overbevist og spesielt fanatisk nasjonalsosialist («besonders strammer alter Kämpfer»), og han var mislikt av mange av sine kolleger i rikskommissariatet. Etter krigen ble han av det såkalte Vurderingskammeret (Spruchkammer) kategorisert som «entlastet». Det vil si en person som ble regnet som motstander av nasjonalsosialismen.Etter krigen jobbet han som forretningsmann i Hamburg.


== Utmerkelser ==
Jernkorset 2. klasse, 1939
Krigsfortjenestekorset 2. klasse uten sverd
Krigsfortjenestekorset 1. klasse uten sverd
Såretmerket, 1939 i sølv
Partimerket i gull
Partiets tjenestemerke i sølv og bronse
SS' æressverd
SS' æresring
		


== Referanser ==


== Eksterne lenker ==
(en) Georg Wilhelm Müller – kategori av bilder, video eller lyd på Commons
Dinetinae

Dinetinae er en underfamilie av solitære vepser. Den blir plassert i gruppen Apoidea, som omfatter bier og gravevepser.


== Utseende ==
Middelsstore (den europeiske arten 5-9 millimeter), gule og svarte vepser med store hoder med store fasettøyne, relativt korte antenner.


== Levevis ==
Larvene fores med teger som moren har fanget. Hannene kan finne sittende på solrike steder.


== Utbredelse ==
Slekten Dinetus er utbredt i Nord-Afrika og Europa nord til det sørligste Finland.


== Systematisk inndeling ==
Slekten Dinetus ble tidligere plassert i Astatinae.
Arter i Europa i henhold til 

Ordenen vepser, (Hymenoptera)
Gruppen stilkvepser, Apocrita
Gruppen broddvepser, Aculeata
Overfamilien Apoidea
Familien Crabronidae – 675 arter i Europa
Underfamilien Dinetinae Fox, 1895
Slekten Dinetus Panzer, 1806 – én art i Europa:
Dinetus pictus (Fabricius, 1793)


== Referanser ==


== Litteratur ==
Lomholdt, O. 1984. The Sphecidae (Hymenoptera) of Fennoscandia and Denmark. Fauna Entomologica Scandinavica. 4. Second edition. E.J. Brill/Scandinavian Science Press, Leiden. Copenhagen. 452 s.
Wojciech Pulawskis katalog over graveveps: Catalog of Sphecidae


== Eksterne lenker ==
(no) Dinetinae hos Artsdatabanken 
(en) Dinetinae hos Fauna Europaea 
(en) Dinetinae hos ITIS 
(en) Dinetinae hos NCBI 
(en) Kategori:Dinetinae – bilder, video eller lyd på Wikimedia Commons 
Dinetinae – detaljert informasjon på Wikispecies 
Crabronid wasps of Africa and Madagascar
Eremiaspheciinae

Eremiaspheciinae er en underfamilie av solitære vepser. Den blir plassert i gruppen Apoidea, som omfatter bier og gravevepser.


== Utseende ==


== Levevis ==
Artene lever i svært tørre områder, forøvrig er biologien deres ukjent.


== Utbredelse ==
Gruppen forekommer i ørkener i Nord-Afrika (inkludert Kanariøyene) og Sentral-Asia.


== Systematisk inndeling ==
Stammene gruppen blir delt opp i er overflødige da hver av dem bare omfatter én slekt.

Ordenen vepser, (Hymenoptera)
Gruppen stilkvepser, Apocrita
Gruppen broddvepser, Aculeata
Overfamilien Apoidea
Familien Crabronidae – 675 arter i Europa
Underfamilien Eremiaspheciinae Menke, 1967
Stammen Eremiaspheciini Menke, 1967
Slekten Eremiasphecium Kolbe, 1897 - 12 arter
Stammen Laphyragogini Bohart & Menke, 1976
Slekten Laphyragogus Kohl, 1889 - 6 arter


== Litteratur ==
Lomholdt, O. 1984. The Sphecidae (Hymenoptera) of Fennoscandia and Denmark. Fauna Entomologica Scandinavica. 4. Second edition. E.J. Brill/Scandinavian Science Press, Leiden. Copenhagen. 452 s.
Wojciech Pulawskis katalog over graveveps: Catalog of Sphecidae


== Eksterne lenker ==
(en) Eremiaspheciinae hos ITIS 
(en) Eremiaspheciinae hos NCBI 
(en) Kategori:Eremiaspheciinae – bilder, video eller lyd på Wikimedia Commons 
Eremiaspheciinae – detaljert informasjon på Wikispecies 
Crabronid wasps of Africa and Madagascar
Norderney

Norderney er en øy i Nordsjøen og en kommune i landkretsen Aurich i den tyske delstaten Niedersachsen. 
Øya er sett fra vest den tredje av de sju øyene i de østfrisiske øyer. På nordsiden av øya strekker det seg en ca. 14 kilometer lang sandstrand, mens Vadehavet ligger i sør. Øyas bebyggelse finnes på vestsiden og består av bydelene Fischerhafen og Nordhelm. Hele østsiden av øya er en del av den niedersachsiske nasjonalpark Vadehavet.
Norderney har vært et offisielt bade- og kursted siden 1797, og regnes som Tysklands eldste sjøbadested.


== Bildegalleri ==

		
		
		


== Referanser ==


== Eksterne lenker ==
(de) Offisielt nettsted 
(en) Norderney – kategori av bilder, video eller lyd på Commons 
(en) Norderney – galleri av bilder, video eller lyd på Commons
Gerrards Rederi

Gerrards Rederi A/S ble grunnlagt i 1956 gjennom sammenslutningen av skipsaksjeselskapene S/A Songdal og S/A Germa.Rederiet ble hardt rammet av skipsfartskrisen på midten av 1970-tallet, men det tok seg opp på 1980-tallet. I 1985 etablerte rederiet samseilingspoolen NOROBO sammen med rederiene Arnt J. Mørland, Tønnevolds Tankrederi A/S, Ugland Management Co. A/S, og Norse Shipping Company Pty. Ltd. Poolen skulle bestå av tolv moderne kombinerte bulk- og tankskip.Rederiet ble i 1992 kjøpt av London-baserte Ugland Brothers., og i 1994 avviklet rederiet det meste av sin virksomhet i Kristiansand for å flytte til London.I 1999 ble rederiet gjenstand for oppmerksomhet i forbindelse med Pickupcat-saken, der det var blitt feilaktig informert om at rederiet hadde forpliktet seg til å kjøpe aksjer for ti millioner kroner gjennom en rettet emisjon.


== Skip ==
MS «Gerore»
MS «Gerina»
MT «Gerogia»
MS «Germa»
MS «Gerlena»
MS «Marit»
MS «Gerlin»
MS «Germa»


== Referanser ==
Selandriinae

Selandriinae hører til blant plantevepsene og er en underfamilie av Vepser. 


== Utseende ==
For det meste avlange, slanke og fargerike plantevepser. Midt i forvingen er det en femkantet celle.


== Levevis ==
Disse bladvepsene har larver som lever på moser, bregner og enfrøbladete planter.


== Utbredelse ==
Gruppen er utbredt i alle verdensdeler, men mest på den nordlige halvkulen.


== Systematisk inndeling ==

Vepser (Veps, humler og maur) (Hymenoptera)
delgruppe  plantevepser (Symphyta) parafyletisk gruppe
overfamilie Tenthredinoidea
familie bladvepser (Tenthredinidae)
underfamilie Selandriinae
stammen Aneugmenini
slekten Aneugmenus Hartig, 1837
slekten Apeptamena Malaise
slekten Atoposelandria Enslin
slekten Birka Malaise, 1944
slekten Dulophanes Konow, 1907
slekten Linorbita Wei & Nie, 1998
slekten Neothrinax Enslin, 1912
slekten Nesoselandria Rohwer, 1910
slekten Parapeptamena Wei & Nie, 1998
stammen Dolerini - noen ganger regnet som en egen underfamilie
slekten Dolerus Jurine, 1807
slekten Loderus Konow, 1890
slekten Prionourgus
stammen Heptamelini
slekten Heptamelus Haliday, 1855
slekten Pseudoheptamelus Conde, 1932
stammen Rocaliini Naito, 1988
slekten Rocalia Takeuchi, 1952
stammen Selandriini
slekten Brachythops Haliday, 1839
slekten Selandria Leach, 1817
stammen Strongylogastrini Ashmead, 1898
slekten Hemitaxonus Ashmead, 1898
slekten Neostromboceros
slekten Pseudohemitaxonus Conde, 1932
slekten Pseudostromboceros Takeuchi, 1941
slekten Strombocerina Malaise, 1942
slekten Stromboceros Konow, 1885
slekten Strongylogaster Dahlbom, 1835
slekten Thrinax Konow, 1885
slekten Alloselandria Malaise, 1944
slekten Alphastromboceros Kuznetsov-Ugamskij, 1928
slekten Anapeptamena Konow, 1898
slekten Bocerus Malaise, 1944
slekten Busarbidea Rohwer, 1915
slekten Busarbina Malaise, 1961
slekten Canonias Konow, 1900
slekten Denticornia Malaise, 1944
slekten Dunophanella Forsius, 1934
slekten Duplunguis Malaise, 1944
slekten Edenticornia Malaise, 1944
slekten Hanumantus Saini, Singh, Singh & Singh, 1985
slekten Iconia Malaise, 1944
slekten Ludophanes Pasteels, 1949
slekten Ridgea Saini & Saini, 1996


== Referanser ==


== Kilder ==
Simon van Noort (uten dato) WaspWeb - Selandriine wasps of Africa and Madagascar [1]


== Eksterne lenker ==
(no) Selandriinae hos Artsdatabanken 
(en) Selandriinae hos Fauna Europaea 
(en) Selandriinae hos Fossilworks 
(en) Selandriinae hos NCBI 
(en) Kategori:Tenthredinidae – bilder, video eller lyd på Wikimedia Commons 
Selandriinae – detaljert informasjon på Wikispecies 
Bladvepser – www.nic.funet.fi/
bugguide.net - bildegalleri over nordamerikanske arter
Cæsar Peter Møller Boeck

Cæsar Peter Møller Boeck (født 28. september 1845 i Lier, død 17. mars 1917 i Kristiania) var en norsk lege som var kjent for sitt arbeid med syfilis, og professor ved Rikshospitalet.Etter cand.med. 1871 var han litt lege før han i 1874 studerte hudsykdommer i Wien og fikk jobb hos Rikshospitalet der onkelen Wilhelm Boeck (1808–75) forøvrig var sjef for hudavdelingen.  Etter onkelen døde i 1875 fikk Cæsar ta over som sjef et par år, samt lede flyttingen til nye lokaler.  I 1880 var han med på å starte Tidsskrift for Den norske legeforening. Han hadde egen praksis og var også flere turer i utlandet.  Han ble i 1889 innvalgt i Det Norske Videnskaps-Akademi, samtidig som han ble forfremmet til overlege. Fra 1895 til han gikk av i 1915 var han professor i hudsykdommer. I likhet med onkelen, ble Cæsar mest kjent for det han fant ut om syfilis og han var medlem av flere lærde organisasjoner, blant andre den italienske  Società Italiana di Dermatologia e Sifilografia.  En St. Olavs Orden tilkom ham i 1911.
Han var sønn av Cæsar Boeck (1807–84) og Ellen Petronelle Holter (1819–84). Faren var kaptein på et skip og bror til lege og syfilisforsker Wilhelm Boeck.  I 1882 giftet Cæsar seg med Hansine Doxrud (1862–1951).


== Utgivelser ==
Boeck, Cæsar Peter Møller (1894). Utugtens følger for legemet: et foredrag. Kristiania. 
Boeck, Cæsar Peter Møller (1900). Et tilfælde af polyneuritis acuta [Pierson] indledet med en Purpura Rheumation. [Kristiania]. 
Boeck, Cæsar Peter Møller (1897). Om Tuberkulosens Exantemer. Christiania: [s.n.] 


== Referanser ==
Pyramidebål

Et pyramidebål er den mest vanlige båltypen. Det egner seg godt som leirbål og når større bål skal tennes, f.eks. pagodebål.


== Fremgangsmåte ==

Start med noe som er lett antennelig, f.eks. bjørkenever, fliser og tynne kvister. Dette legges i midten av bålplassen. Sørg for at det ikke er helt tettpakket. Ilden trenger luft for å kunne brenne.
Deretter setter du tynne pinner i pyramideform rundt. Fortsett å sette pinner rundt bålet i pyramideform. La tykkelsen på pinnene øke etterhvert til du til sist legger på tykke kubber.
Tenn bålet nedenfra.
Etterhvert som bålet brenner, vil veden falle inn mot midten og du kan sette ny ved i pyramideform ytterst.


== Referanser ==
Villads

Villads er et dansk mannsnavn med gammelengelsk opprinnelse. Navnet har vært populært i Danmark siden 2005.


== Etymologi ==
Villads er en dansk kortform av Willehadus, en latinsk form av gammelengelske Willehad. Navneleddene er dannet av will, «vilje, ønske», og hathu, «kamp».
Navnet har gitt opphav til det danske etternavnet Villadsen.


== Utbredelse ==
Willehad er kjent brukt i England på 700-tallet, men var et sjeldent navn.Villads er kjent brukt i Danmark fra 1400-tallet, og i Norge fra 1600-tallet. I Norge ble navnet mest brukt i Østfold, Rogaland og Nordland.
I Danmark var navnet mest brukt i 1920- og 1930-årene og igjen fra 1990-årene. Det har vært svært populært fra 2005.
Tabellen nedenfor gir en detaljert oversikt over populariteten til mannsnavnet Villads og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Villads Nielsen (1564–1616), dansk-norsk lege
Villads Tollefsen Bjerkreim (1794–1873), norsk bonde og lekpredikant
Villads Villadsen (1916–2006), grønlandsk forfatter


== Referanser ==


== Eksterne lenker ==
(en) Behind the Name: Villads
(en) Think Baby Names: Villads
Samseilingspool

En samseilingspool er en administrativ sammenslutning av handelsskip. Fartøyenes inntekter deles mellom de ulike skipenes eiere etter en på forhånd avtalt nøkkel.


== Norske samseilingspooler ==
A/S Bulkhandling (etablert på 1960-tallet)
NOROBO (etablert 1984)
NPC/Norwegian Pipecarriers (etablert 1989)


== Referanser ==
John Tavener

Denne artikkelen omhandler samtidskomponisten. For renessansekomponisten, se John Taverner.John Kenneth Tavener (1944–2013) var en engelsk komponist, framfor alt kjent for sin vokale kirkemusikk.


== Verk i utvalg ==
1965: Cain and Abel
1966: The Whale
1968: In Alium
1969: Celtic Requiem
1973: Thérèse (uroppført 1979)
1976: A Gentle Spirit (uroppført 1977)
1982: The Lamb
1984: Ikon of Light
1984: Orthodox Vigil Service
1985: Two Hymns to the Mother of God
1987: Akathist of Thanksgiving
1988: The Protecting Veil
1989: Resurrection
1991: Mary of Egypt
1992: Annunciation
1993: The Apocalypse
1993: Song for Athene
1995: Svyati
1996: The Hidden Face
1997: Eternity's Sunrise
1997: Fall and Resurrection
1997: The Last Discourse
1999: A New Beginning
1999: Total Eclipse
2000: Ikon of Eros
2000: Lamentations and Praises
2002: Elizabeth Full of Grace
2002: Hymn of Dawn
2002: Lament for Jerusalem
2002: The Veil of the Temple (All Night Vigil)
2005: Pratirùpa
2005: Ex Maria Virgine (A Christmas Sequence)


== Referanser ==


== Eksterne lenker ==
Offisielt nettsted 
(en) John Tavener – kategori av bilder, video eller lyd på Commons 
(en) John Tavener på Internet Movie Database 
(sv) John Tavener i Svensk Filmdatabas 
(da) John Tavener på Scope 
(fr) John Tavener på Allociné 
(en) John Tavener på AllMovie 
(en) John Tavener hos The Movie Database 
(en) John Tavener på Apple Music 
(en) John Tavener på Discogs 
(en) John Tavener på MusicBrainz 
(en) John Tavener på SoundCloud 
(en) John Tavener på Spotify 
(en) John Tavener på Songkick 
(en) John Tavener på Last.fm 
(en) John Tavener på AllMusic 
(en) John Tavener på Twitter 
(en) John Tavener på Facebook 
(de) Verk av og om John Tavener i katalogen til det tyske nasjonalbiblioteket
(en) Taveners site på Wise Music Classical
(en) Tavener-site på Classical Music Web Ring
(en) Tavener, classical.net
Brynjolv Ulvalde

Brynjolv Ulvalde var en mektig bonde og lendmann fra Ranrike på begynnelsen av 1000-tallet. Tilnavnet Ulvalde betyr kamel. Dette kan muligens henspille på at Brynjolv hadde vært ute og reist eller vært i tjeneste i sørlige strøk.


== Brynjolv taler på tinget ==
Brynjolv er nevnt i Olav den helliges saga i Snorres Heimskringla. Da Olav Haraldsson (senere den hellige) kom til Viken i 1016, holdt han ting med bøndene der, og lot seg ta til konge. Olav dro helt øst til Gøta elv i Ranrike, som på denne tiden var en del av sveakongens rike. På et tingmøte her møtte Brynjolv opp for å snakke med Olav. Brynjolv stod opp på tinget og sa at det var Gøta elv som var den rette landegrensen mellom nordmenn, svear og daner, og at ranrikingene ville tjene den norske kongen, altså Olav. Brynjolv ble bedt til kong Olav etter tinget, og da skal de to mennene ha snakket sammen i enerom. Hva de snakket om der, er sagaen derimot taus om. 
Det hele endte uansett med at Olav erobret Ranrike helt til Gøta elv fra sveakongen Olof Skötkonung.


== Brynjolv blir lendmann ==
Samme vinter var Brynjolv i julgjestebud hos Olav. Her gjorde Olav Brynjolv til lendmann og gav ham et sverd og en stor gård som het Vettaland. At konger gav høvdinger store gaver, var en måte å få politisk støtte på. Når man mottok en gave, ble man moralsk avhengig av giveren inntil man hadde gitt en gave tilbake av lik verdi, eller betalt tilbake i form av tjenester. Slik kunne konger "kjøpe" seg venner - ved å gi gaver så store at mottakeren ikke hadde mulighet til å betale tilbake, men var nødt til å tjene giveren. En som mottok jord og våpen, ble satt i et tjenesteforhold under giveren så lenge giveren levde. Man kunne riktignok avslå en gave, men dette ble sett på som ekstremt fornærmende. Da Brynjolv ble gjort til lendmann, ble han Olavs forlengede arm og kunne opptre på hans vegne.


== Referanser ==


== Litteratur ==
Jón Viðar Sigurðsson, Den vennlige vikingen. Pax forlag, Oslo 2010
Snorre Sturlason, Norges Kongesagaer, oversatt av Anne Holtsmark og Didrik Arup Seip, Gyldendal norsk forlag, Oslo 1979
Orkanen Patricia

Orkanen Patricia var den sterkeste tropiske syklonen som noensinne er blitt observert på den vestlige halvkule. Orkanen traff vestkysten av Mexico klokken 18.15 lokal tid (23.15 UTC±0) den 23. oktober 2015. Da var den fortsatt en kategori 5-orkan.Amerikanske myndigheter anbefalte 23. oktober 2015 at alle innbyggere i nærheten av kysten burde evakueres øyeblikkelig, ettersom orkanen har «utslettende krefter». Det var også ventet svært store mengder nedbør, som kunne føre til flom i de meksikanske delstatene Jalisco, Colima, Michoacan og Guerrero. I tillegg var det advart om mulige enorme bølger og vannmasser fra havet som følge av uværet. Overvåkningsfly målte lufttrykket i stormens øye til 880 bar, noe som er rekordlavt. I tre utsatte delstater i Mexico var det erklært unntakstilstand. Det bor omtrent 400 000 personer i de utsatte områdene.


== Referanser ==
Skoleangrepet i Trollhättan

Skoleangrepet i Trollhättan var et rasistisk motivert angrep på Kronan skole i Trollhättan i Sverige som skjedde i oktober 2015.
Gjerningsmannen var en etnisk svensk mann på 21 år. Han tok seg inn på skolen iført et Star Wars-kostyme og gikk til angrep på flere personer med et sverd og kniver, etter først å ha posert på bilder sammen med noen av elevene. Angrepet var planlagt, og svensk politi sa at gjerningsmannen var høyreekstrem og inspirert av nazismen. Han etterlot seg det som trolig er et avskjedsbrev hvor han har beskrevet seg selv og hva som skal skje med ham.En 20 år gammel elevassistent døde på stedet, mens en 17 år gammel elev døde på sykehus av skadene. En 15 år gammel elev og en 41 år gammel lærer ved skolen havnet på sykehus etter angrepet, og tilstanden ble dagen etter angrepet beskrevet som henholdsvis kritisk og alvorlig, men stabil. Læreren døde etter seks uker på sykehus.Gjerningsmannen ble skutt av politiet, og døde senere på sykehus.Tilstandene rundt skolen ble beskrevet som kaotisk. Det var over 40 politibiler og fire ambulanser på stedet omtrent tre timer etter angrepet. En ambulanse klarte ikke å bremse ned i tide og krasjet i skoleveggen uten at noen ble skadet. Elever, foreldre og andre tok seg forbi politisperringene for å komme seg inn på skoleområdet.En skole i nærheten mottok en trussel dagen før angrepet. Elevene der ble oppfordret til å holde seg hjemme. Det er ikke kjent om den trusselen hadde sammenheng med angrepet.[trenger oppdatering]


== Referanser ==
Ove Dahl

Ove Christian Dahl (født 29. januar 1862 i Orkdalsøra, død 17. september 1940 i Oslo) var en norsk botaniker.  Han er spesielt kjent for sine studier av karplanter.Han var sønn av handelsmann Hans Peter Dahl (1813–67) og Christiane Scherving Bech (1834–1910).  Etter examen artium fra Trondheim katedralskole i 1880 studerte han filologi i Kristiania ved Det Kongelige Frederiks Universitet som ga embetseksamen i 1886.  Han fulgte Axel Blytt (1843–98) sine forelesninger og jobbet 1890 til 1892 i hjembyen med å sortere notatene etter Johan Ernst Gunnerus (1718–73) i arkivene ved Det Kongelige Norske Videnskabers Selskab.  Fra 1893 til 1918 jobbet han ved Botanisk museum (Oslo). Han ble sinnssyk og bodde resten av livet på Gaustad.  Kollegene fullførte et større verk og Rolf Nordhagen (1894–1979) hedret ham ved å i 1932 sette navnet Papaver dahlianum på en svalbardvalmue som vokser i Finnmark der Dahl tilbrakte flere perioder for kartlegging.  Dahl etterlot seg flere titusen innsamlede ark.


== Utgivelser ==
Dahl, Ove (1891). Oversigt over Det kongelige norske videnskabers selskabs botaniske samlinger. Trondhjem: Videnskabsselskabet. 
Dahl, Ove (1894). Plantegeografiske undersøgelser i det indre af Romsdals amt med tilstødende fjeldtrakter. Trondhjem. 
Dahl, Ove (1896). Kystvegetationen i Romsdal, Nord- og Søndfjord. Christiania: I commission hos Jacob Dybwad. 
Breve fra norske botanikere til J.W. Hornemann. Kristiania. 1894. 
Dahl, Ove (1907). Carl von Linne̮s forbindelse med Norge. [Trondhjem]: Selskabet. 
Dahl, Ove (1911). Biskop Gunnerus' virksomhed fornemmelig som botaniker tilligemed en oversigt over botanikens tilstand i Danmark og Norge indtil hans død. 
Dahl, Ove (1934). Floraen i Finnmark fylke. Oslo.  [Fullført ved Jens Holmboe (1880–1943) og Johannes Lid]


== Referanser ==
Jon Håkon Odd

Jon Håkon Odd (født 1977) er en norsk lokalpolitiker (Ap) som siden 2015 er ordfører i Leikanger kommune.
Han har vært leder i Leikanger Arbeiderparti siden 2011.
Jon Håkon Odd er seniorrådgiver i Direktoratet for forvaltning og IKT (DiFi) i Leikanger.


== Referanser ==
Daniel Wellington

Daniel Wellington AB er et klokkeselskap som drives av Filip Tysander. Selskapet ble startet i 2011, og hovedkontoret er lokalisert nord for Stockholm i Sverige. Tysander investerte da US$ 15 000 i selskapet, og i 2014 solgte det over én million ur, og tok inn US$ 70 millioner.


== Historie ==
Ifølge firmahistorien møtte Tysander backpackeren Daniel Wellington i Australia, og ble inspirert av klokkeremmene hans. Han valgte derfor å kalle opp firmaet etter Wellington.


== Innovasjoner ==

Daniel Wellington (forkortes ofte DW) er et svensk selskap, men klokkene er produsert i Kina. Urverket  i klokken er av kvarts: et batteri og en vibrerende krystall som holder tiden, og kommer hovedsakelig fra Miyota, en japansk forhandler som er populær blant lavprismerker. Resten av delene er laget i Shenzhen.Det er også blitt designet flere forskjellige farger og mønster for remmene gjennom tidene.


== Referanser ==


== Eksterne lenker ==
(en) Offisielt nettsted 
(en) Daniel Wellington – kategori av bilder, video eller lyd på Commons